section_heading: 2011.
paragraph_text: Poslije Hopman kupa igrao je na Otvorenom prvenstvu Australije. Kao treći nositelj, u prvom kolu svladao je Granoljersa 6:1, 6:3, 6:1, zatim hrvatskog tenisača Dodiga 7:6, 6:7(8), 6:0, 6:2. Drugi set ovog meča je ujedno i jedini izgubljen set na cijelom turniru. U trećem kolu Viktor Troicki mu je predao meč nakon što je Đoković dobio prvi set rezultatom 6:2. U četvrtom kolu pobijedio je Almagra rezultatom 6:3, 6:4, 6:0. Vezavši tri pobjede bez izgubljenog seta protiv tenisača koji se na ATP ljestvici nalaze na nekom od prvih deset mjesta, Tomaša Berdiha 6:1, 7:6(5), 6:1, Rogera Federera 7:6(3), 7:5, 6:4 i u završnici, Andyja Murrayja 6:4, 6:2, 6:3 osvojio je drugu Grand Slam titulu u karijeri. Sljedeći turnir na kome je nastupio je prvenstvo Dubaija 2011. godine. Kao drugi nositelj, u prvom kolu je pobijedio Michaëla Llodru 6:3, 6:3. U očekivanom nastupu u završnici, pobjedom nad Federerom 6:3, 6:3, obranio je titulu i postao trostruki uzastopni pobjednik ovog turnira. Novak Đoković zbog nastupa na turniru u Indian Wellsu nije sudjelovao u mečevima Davisova kupa. U prvom kolu Indian Wellsa je bio slobodan. U drugom kolu pobijedio je Golubjeva, pa mu je sljedeći protivnik bio Ernests Gulbis koji je izgubio meč sa samo jednim osvojenim gemom, kao i Viktor Troicki u narednoj rundi. Meč četvrtzavršnice Novak je igrao protiv Richarda Gasqueta. Gasquet je u oba seta vodio, ali je Đoković dva puta preokrenuo rezultat. U poluzavršnici je igrao protiv Rogera Federera, i to treći put u sezoni, i drugi put u poluzavršnici. Ta pobjeda je Novaku donijela drugo mjesto na ATP listi. U finalu Novak Đoković je svladao Nadala osvojivši treću titulu u sezoni, i drugu titulu u Indian Wellsu.